b'\n_START_ARTICLE_\nBruno Senna\n_START_SECTION_\nFormul\xc4\x97 1\n_START_PARAGRAPH_\nB. Senna debiutavo 2010\xc2\xa0m. Formul\xc4\x97s 1 sezone, Hispania Racing komandoje. 2011\xc2\xa0m. sausio 31 d. Bruno kartu su Romain Grosjean tapo Renault komandos atsarginiais lenktynininkais._NEWLINE_Per kitus dvejus metus brazilas lenktyniavo Lotus ir Williams F1 komandose. 2012\xc2\xa0m. lapkri\xc4\x8dio 28 d. Williams ekipa vietoj B. Sennos pasirinko naujok\xc4\x85 i\xc5\xa1 Suomijos Valteri Bottas. \xc5\xa0itaip brazilas baig\xc4\x97 karjer\xc4\x85 Formul\xc4\x97s 1 \xc4\x8dempionate._NEWLINE_Geriausias F-1 rezultatas buvo pasiektas 2012 m. Malaizijos Grand Prix, kuriame brazilas fini\xc5\xa1\xc4\x85 pasiek\xc4\x97 6 vietoje.\n_START_SECTION_\nIlg\xc5\xb3 distancij\xc5\xb3 \xc4\x8dempionatas\n_START_PARAGRAPH_\n2013\xc2\xa0m. prad\xc5\xbeioje B. Senna patvirtino savo planus dalyvauti FIA ilg\xc5\xb3 distancij\xc5\xb3 lenktyni\xc5\xb3 pasaulio \xc4\x8dempionate ir 24 valand\xc5\xb3 Le Mano lenktyn\xc4\x97se._NEWLINE_2015\xc2\xa0m. vasario 9 d. ilg\xc5\xb3 distancij\xc5\xb3 \xc4\x8dempionato McLaren komanda patvirtino, kad brazilas taps j\xc5\xb3 komandos nariu.\n_START_SECTION_\nFormul\xc4\x97 E\n_START_PARAGRAPH_\n2014\xc2\xa0m. gegu\xc5\xbe\xc4\x97s 26 d. B. Senna buvo patvirtintas kaip naujai sukurto Formul\xc4\x97s E \xc4\x8dempionato komandos i\xc5\xa1 Indijos Mahindra Racing nariu._NEWLINE_Per savo karjer\xc4\x85 iki 2015\xc2\xa0m. brazilas laim\xc4\x97jo tre\xc4\x8di\xc4\x85 viet\xc4\x85 2006\xc2\xa0m. Did\xc5\xbeiosios Britanijos Formul\xc4\x97s 3 \xc4\x8dempionate, tapo \xc4\x8dempionu t\xc5\xb3 pa\xc4\x8di\xc5\xb3 met\xc5\xb3 Formul\xc4\x97s 3 Australijos GP, o 2008\xc2\xa0m. liko antras GP2 serijos \xc4\x8dempionate.\n_START_SECTION_\nApdovanojimai\n_START_PARAGRAPH_\nB. Senna 2012\xc2\xa0m. buvo apdovanotas Lorenzo Bandini trof\xc4\x97jumi. Jis tapo 19-tu lenktynininku, gavusiu \xc5\xa1\xc4\xaf trof\xc4\x97j\xc5\xb3.'